Χαράλαμπος Λεονταρίδης

Ο Χαράλαμπος Λεονταρίδης ήταν ποδοσφαιριστής της προπολεμικής εποχής, γνωστός με το ψευδώνυμο "Βαλέντσια", ο οποίος αγωνίστηκε με τις ομάδες του Άρη και του Ηρακλή, κατακτώντας με τους "κίτρινους" το πρώτο πρωτάθλημα Ελλάδος, το 1928.

Καριέρα
Ο Λεονταρίδης ξεκίνησε την αθλητική του καριέρα ως αθλητής στίβου του Ηρακλή για μεταπηδήσει αργότερα (1921) στο ποδοσφαιρικό τμήμα του συλλόγου, με τη φανέλα του οποίου κατέκτησε και το τοπικό πρωτάθλημα Θεσσαλονίκης του 1926-27. Το καλοκαίρι του 1927 ήρθε σε προστριβή με τους ανθρώπους του "Γηραιού" και μεταπήδησε στον Άρη.Greece - Final Tables 1906-1959

Πέτυχε τα πρώτα του γκολ με την φανέλα του Άρη στην εκτός έδρας νίκη με 1-5 εναντίον του Μεγάλου Αλεξάνδρου, στις 27 Νοεμβρίου 1927, όταν σκόραρε δύο φορές.Εφημερίδα Μακεδονία, 28/11/1927, σελίδα 3, efimeris.nlg.gr Ακολούθησαν άλλα δύο τέρματα για το τοπικό πρωτάθλημα, ενώ στην τελική φάση του πρώτου πανελλήνιου πρωταθλήματος, πέτυχε τα δύο τελευταία τέρματα των "κίτρινων" στη νίκη με 3-1 εναντίον του Ατρόμητου, στις 17 Ιουνίου 1928.Εφημερίδα Μακεδονία, 18/6/1928, σελίδα 3, efimeris.nlg.gr Αγωνίστηκε στις δύο εντός έδρας αναμετρήσεις που έδωσε ο Άρης, κατακτώντας τον τίτλο του πρωταθλητή.17 Ιουνίου 1928: Άρης, ο πρώτος πρωταθλητής!

Την επόμενη χρονιά, αγωνίστηκε σε οκτώ αγώνες του πρωταθλήματος Θεσσαλονίκης, πετυχαίνοντας έξι γκολ στην κανονική διάρκεια του πρωταθλήματος, όπως και το τρίτο τέρμα του Άρη στο μπαράζ πρωταθλήματος με τον ΠΑΟΚ, στις 2 Ιουνίου 1929, με την ομάδα των "κίτρινων" να νικά με 4-3 και να κατακτά το τοπικό πρωτάθλημα.Εφημερίδα Μακεδονία, 3/6/1929, σελίδα 3, efimeris.nlg.gr

Την σεζόν 1929-30, αναδείχθηκε πρώτος σκόρερ του τοπικού πρωταθλήματος με έντεκα γκολ σε οκτώ αγώνες, πετυχαίνοντας χατ-τρικ στις 10 Νοεμβρίου 1929, στη νίκη του Άρη κατά του Μεγάλου Αλέξανδρου με 9-1.Εφημερίδα Μακεδονία, 11/11/1929, σελίδα 3, efimeris.nlg.gr Ένας τραυματισμός, του στέρησε την συμμετοχή στην τελική φάση του πανελλήνιου πρωταθλήματος, όπου ο Άρης κατέλαβε την δεύτερη θέση.Πανελλήνιο πρωτάθλημα ποδοσφαίρου ανδρών 1929-1930

Το καλοκαίρι του 1930, μεταγράφηκε στον Ηρακλή, όπου συνέχισε την καριέρα του.

Παραπομπές

 Πηγές 

 Βασίλης [άγνωστο επίθετο], Την καρδιά αν ρωτήσεις ποτέ...Αυτοί που μας έφτασαν ως τα εκατό, αυτοέκδοση, 2014. ISBN 978-960-93-5927-6
Άρης 1914-2002, Άγγελος Καριπίδης
Αθλητικός Σύλλογος ΑΡΗΣ, 1914-2004, Εκδότης: ΔΗΜΟΣ ΘΕΣΣΑΛΟΝΙΚΗΣ ISBN: 960-87344-8-7

Κατηγορία:Έλληνες ποδοσφαιριστές
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Ηρακλή Θεσσαλονίκης
Κατηγορία:Επιθετικοί ποδοσφαιριστές